als_Latn dik_Latn sag_Latn
Monako dështoi për të rritur diferencën përballë Paris Sg në krye të renditjes, në javën e 8-të të kampionatit francez të futbollit. Në takimin e transmetuar drejtpërsëdrejti dhe ekskluzivisht në platformën “Tring”, skuadra e principatës nuk shkoi më shumë se barazimi 1-1 në fushën e Reims, ndërkohë që tashmë e ndan së bashku me parisienët vendin e parë me pikë të barabarta 18, një më shumë se Marseja. Rezultati i takimit u vendos që në 15 minutat e para. Sfida u zhbllokua në minutën e katërt nga Devaux që kaloi vendasit në avantazh. Ndërkohë, skuadra e teknikut Ranieri u kundërpërgjigj me Zhoao Mutinjo në minutën e 13-të. Në pjesën e dytë miliarderet e rinj të Francës nuk u shfaqen shumë agresivë në kërkim të golit të fitores në të kundërt Reims ishte më këmbëngulës duke goditur edhe traversën. 3 minuta nga fundi të zotet e shtëpisë ngelen me 10 lojtarë pas daljes me të kuqe të Turan ,por kjo nuk ndikoi në ndryshimin e rezultatit. Në takimet e së dielës Nantes fitoi në fushën e Rennes 3-1 ndërsa Ajaccio Montepelier u mbyll në shifrat e barabarta 1-1.
als_Latn